Diari Oficial de la Generalitat Valenciana


Sumari del DOGV 8868, del 28-07-2020 (2020/6075)

RESOLUCIÓ de 22 de juny de 2020, del director general de Qualitat, Rehabilitació i Eficiència Energètica, per a la renovació del reconeixement del distintiu de qualitat Marca AW Armadures Passives, amb la referència 0701P12/20, per equivalència en disposar la marca de reconeixement oficial en vigor atorgat pel Ministeri de Transports, Mobilitat i Agenda Urbana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8868

Data del DOGV
:   28-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/6075


Data del document
:   22-06-2020

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Descriptors 

:   * Vicepresidència Segona i Conselleria d'Habitatge i Arquitectura Bioclimàtica

RESOLUCIÓ de 22 de juny de 2020, del director general de Qualitat, Rehabilitació i Eficiència Energètica, per a la renovació del reconeixement del distintiu de qualitat Marca AW Armadures Passives, amb la referència 0701P12/20, per equivalència en disposar la marca de reconeixement oficial en vigor atorgat pel Ministeri de Transports, Mobilitat i Agenda Urbana. [2020/6075]  
   
Dolores Gil Salinas, en nom i representació d'All World Certificación, SLU, domiciliada al Parc Tecnològic, av. de Benjamin Franklin, 19, de Paterna (València), ha sol·licitat l'equivalència del reconeixement oficial del distintiu de qualitat denominat Marca AW Armadures Passives, reconegut pel Ministeri de Transports, Mobilitat i Agenda Urbana, de conformitat amb l'article 17 del Decret 1/2015, de 9 de gener, del Consell.  
L'expedient per al reconeixement d'aquest distintiu s'ha tramitat de conformitat amb la Llei 39/2015 d'1 d'octubre, del procediment administratiu comú de les administracions públiques, i mitjançant aquest s'ha comprovat el compliment dels requisits exigits pel Decret 1/2015, de 9 de gener, del Consell de la Generalitat Valenciana, pel qual s'aprova el Reglament de gestió de la qualitat en obres d'edificació.  
  
En virtut d'això, i a proposta del Servei d'Arquitectura i Qualitat en l'Edificació, aquesta direcció general resol:  
  
Primer  
Concedir el reconeixement del distintiu de qualitat que atorga All World Certificación, SL, per a armadures passives amb la denominació, Marca AW Armadures Passives, amb la referència 0701P12/2020, per equivalència en disposar aquesta Marca de reconeixement oficial en vigor concedit pel Ministeri de Transports, Mobilitat i Agenda Urbana.  
  
La Marca AW Armadures Passives és una marca de conformitat de procés de fabricació i producte final de les armadures passives que empara les característiques previstes en els articles 69.1, 69.2, 69.3, 69.4, 69.5, 69.6, 69.7, 87, 88.1, 88.2, 88.3, 88.4, 88.5, 88.6 i annexos 21 i 23 de la Instrucció de Formigó Estructural (EHE-08) aprovada pel RD 1247/2008, de 18 de juliol. En l'abast de la certificació no s'inclouen les malles electrosoldades ni les armadures bàsiques electrosoldades en gelosia.  
En funció de la mena d'armadures passives fabricades, les característiques principals que se certifiquen en cada cas, són:  
- Armadura elaborada: comprovació de la geometria respecte als plans o fulls d'anotacions.  
- Armadura elaborada redreçada: altura de corruga i assaig de tracció.  
- Armadura elaborada tallada: longitud de tall dins de toleràncies.  
- Armadura elaborada doblegada: comprovació dels diàmetres mínims del mandril.  
- Armadura elaborada amb soldadura resistent: assaig de tracció i aptitud al doblegat (doblegat-desdoblegat o doblegat simple).  
- Ferralla armada (lligada o soldada): comprovació de la geometria respecte als plans o fulls d'anotacions (inclou la comprovació de l'equidistància d'estreps).  
- Ferralla armada mitjançant soldadura no resistent: inspecció visual de la soldadura, assaig de tracció i d'aptitud al doblegat (doblegat-desdoblegat o doblegat simple).  
  
Segon  
L'abast del reconeixement de la Marca AW Armadures Passives és l'indicat en el Decret 1/2015, de 9 de gener, del Consell de la Generalitat Valenciana, pel qual s'aprova el Llibre de Gestió de Qualitat d'Obra, LG14.  
  
Tercer  
La validesa del reconeixement del distintiu Marca AW Armadures Passives, està condicionada al període de vigència del reconeixement que atorga el Ministeri de Transports, Mobilitat i Agenda Urbana a aquesta marca, que ha establit en un any a partir de la data 10/02/2020, i queda supeditada al compliment de les condicions establides en el Decret 1/2015, de 9 de gener, del Consell.  
  
Quart  
Qualsevol variació en les condicions que serviren de base per a l'equivalència de reconeixement del distintiu, Marca AW Armadures Passives, haurà de ser comunicada a aquesta direcció general en el moment en què es produïsca.  
  
Contra aquesta resolució, que no posa fi a la via administrativa, es pot interposar recurs d'alçada davant el director general de Qualitat, Rehabilitació i Eficiència Energètica, en el termini d'un mes comptat des de la notificació, conforme al que es preveu en l'article 121 de la Llei 39/2015 d'1 d'octubre, del procediment administratiu comú de les administracions públiques.  
La present resolució es publicarà en el Diari Oficial de la Generalitat Valenciana, per a coneixement general.  
  
València, 22 de juny de 2020.- El director general de Qualitat, Rehabilitació i Eficiència Energètica: Jaume Monfort i Signes.